  Туспуктэм кутэмын "Паралимпийский клуб Удмуртии им. В. Н. Кузнецова" огинлэн "ВКонтакте" бамысьтыз (Удмуртиысь паралимпиецъёслэн командазы Россиысь одӥгез кужмоез луэ) Валентина Емельянова «Мы вместе. Спорт» шудонъёссы ортчозы Сочиын 2-тӥ-9-тӥ октябре Сочи городын. Россиысь сяна, отчы пыриськозы Белоруссиысь, Армениысь но Туркменистанысь 850 пала паралимпиецъёс. Ӵошатсконэ пыртэмын спортысь 9 амал: капчи атлетика, уян, ӝӧк выл теннис, ньӧлэн ыбылӥськон, паратхэквандо, коляскаен фехтование, футбол, шашки но шахмат. — Паралимпиецъёслэн Ханты-Мансийск городын ортчем тол шудонъёссы дыръя Удмуртиысь следж-хоккеистъёс но Владислав Лекомцев вылӥ азинсконъёс возьматӥзы вал, оскисько, таяз учыре но Россилэн командаяз Удмуртиысь спортсменъёс шедёзы но вормонъёсынызы шумпоттозы, — шуиз шаерысьтымы мугорез кыдатон культурая но спортъя министр Александр Варшавский. Россиысь паралимпиецъёслэн комитетсылэн Удмуртиысь ёзэныз кивалтӥсь Олег Погодин ватсаз, параатлетъёслы мугорзэс кыдатыны луонлыкъёс кылдытэмын. Удмуртилэн командаяз 120 мурт пыре, пӧлысьтызы ог 15-ез Россилэн сборнояз кутэмын. Та вакытэ ваньзы соос бадӟым стартъёслы дасясько.  